Međunarodni dan vatrogasaca

Međunarodni dan vatrogasaca obilježava se danas u Hrvatskoj i svijetu, na dan svetog Florijana, zaštitnika vatrogasaca, a u Hrvatskoj se mjesec svibanj obilježava kao mjesec zaštite od požara.

Posao vatrogasaca opasan je i zahtjevan, ali nadasve human i požrtvovan posao. U mnogim opasnim situacijama vatrogasci spašavaju ljudske živote, interveniraju u požarima, potresima, poplavama, prometnim nezgodama, a tijekom Domovinskog rata spašavali su ljude i imovinu od posljedica ratnog razaranja.

Činjenica je da ljudi od svih uniformi javnih državnih službi najviše vole i cijene baš uniformu vatrogasca, zasigurno leži u činjenici da su baš oni, ti koji spašavaju naš život, našu imovinu, naše šume i naš okoliš izlažući se nevjerojatnim uvjetima rada i istovremeno žrtvujući svoj život.

Profesija vatrogasaca nije važna samo u očuvanju ljudskih života nego i okoliša.

Vatrogasci se nesebično izlažu teškim i opasnim uvjetima, nerijetko i u životnoj opasnosti kako bi spasili ljude i njihovu imovinu.

**Dan svetog Florijana, dan hrvatskih vatrogasaca**

Dan svetog Florijana, ujedno i dan hrvatskih vatrogasaca, obilježava se 4. svibnja.

Sveti Florijan kršćanski je svetac i mučenik. Slavi se kao svetac zaštitnik Poljske, Linza i vatrogasaca te kao suzaštitnik Zagrebačke nadbiskupije.

Kao mladić pridružuje se rimskoj vojsci u kojoj zahvaljujući teškom radu i odlučnosti napreduje do mjesta časnika.

U pogansko svetište za Dioklecijanova progonstva priveli su svetog Florijana, veterana rimske vojske i visokog državnog činovnika u gradu Cetiumu. Doveden je da pred svima prinese žrtvu poganskim bogovima. Okrivljen je što je bio kršćanin i što je u Lauriacumu posjećivao kršćane i bodrio ih na ustrajnost u progonstvima.

Pozvan je da se i sam odrekne svoga kršćanskog uvjerenja. Florijan o tome nije htio ni čuti a kamoli se odreći vjere.

Stoga je stavljen na muke, pretučen i osuđen na smrt spaljivanjem.

Stojeći na lomači, Florijan navodno potiče rimske vojnike da zapale vatru, govoreći im “ako je zapalite, na plamenim jezicima ću vam pobjeći u nebo”. Uplašen njegovim riječima, umjesto da ga spali, carev pomoćnik Aquilinus naređuje da se Florijanu stavi kamen oko vrata i baca ga u rijeku Enns.

Bilo je to 4. svibnja 304. godine. Tijelo mu je kasnije pronađeno, a pokopala ga je pobožna žena po imenu Valerija.

Mučenikovo je tijelo pokopano nedaleko od Lauriacuma a nad grobom mu nastade slavna opatija St. Florijan.

Štovanje sv. Florijana rašireno je po Austriji, Bavarskoj a i po našim krajevima. Narod zaziva njegovu zaštitu protiv požara i poplava, a kao svog zaštitnika štuju ga i vatrogasci.

Svjetski dan vatrogasaca, Narod HR, URL: <https://narod.hr/kultura/svjetski-dan-vatrogasaca> , (2.5.2021.)

**Zadaci-Uređivanje teksta**

1. Označi cijeli tekst i promijeni font (stil slova) na Arial.
2. Podebljaj naslov i postavi veličinu na 16!
3. Promijeni boju slova prvom odlomku u crvenu boju.
4. Drugi odlomak podcrtaj i obostrano poravnaj!
5. Datume koje vidiš istakni (markiraj)!
6. Podebljaj i ukosi podnaslov Dan svetog Florijana, dan hrvatskih vatrogasaca. Povećaj slova podnaslova na 14
7. Podcrtaj riječi Florijan.
8. Izreži zadnji odlomak i zalijepi ga na početak, neka bude prvi odlomak.
9. Pronađi fotografiju svetog Florijana i zalijepi u ovu datoteku.